Liber de viris illustribus urbis Romae, Kapitel 1 und 2

Text 1: Gründung von Rom

Text 2: König Romulus

Sextus Aurelius Victor (\* um 320; † um 390), römischer Geschichtsschreiber.

<http://de.wikipedia.org/wiki/Aurelius_Victor>

Proca, rex Albanorum, Amulium et Numitorem filios habuit, quibus regnum annuis vicibus habendum reliquit [ut alternia imperarent]. Sed Amulius fratri imperium non dedit et ut eum subole privaret, filiam eius, Rheam Silviam, Vestae sacerdotem praefecit, ut virginitate perpetua teneretur, quae a Marte compressa Remum et Romulum edidit.  Amulius ipsam in vincula compegit, parvulos in Tiberim abiecit, quos aqua in sicco reliquit. Ad vagitum lupa accurrit eosque uberibus suis aluit. Mox Faustulus pastor collectos Accae Laurentiae coniugi educandos dedit.  Qui postea Amulio interfecto Numitori avo regnum restituerunt; ipsi pastoribus adunatis civitatem condiderunt, quam Romulus augurio victor, quod ipse XII, Remus VI vultures viderat, Romam vocavit; et ut eam prius legibus muniret quam moenibus, edixit, ne quis vallum transiliret; quod Remus irridens transilivit et a Celere centurione rastro fertur occisus.

suboles, is : Nachkommenschaft

compegit : er band zusammen

compingo, -pegi, -pactum

compingere : zusammenügen

in sicco : auf dem Trockenen

ad vagitum : auf das Wimmern

uber, uberis, n : Zitze

adunare : vereinigen

Aufgaben:  
Was ist der Vestakult?

Bestimmen Sie alle Personen.

Wie und durch wen starb Remus?Romulus asylum convenis patefecit et magno exercitu facto, cum videret coniugia deesse, per legatos a finitimis civitatibus petiit.  Quibus negatis ludos Consualia simulavit, ad quos cum utriusque sexus multitudo venisset, dato suis signo virgines raptae sunt. Ex quibus cum una pulcherrima cum magna omnium admiratione duceretur, Talassio eam duci responsum est. Quae nuptiae quia feliciter cesserant, institutum est, ut in omnibus nuptiis Talassii nomen iteretur. Cum feminas finitimorum Romani vi rapuissent, primi Caeninenses contra eos bellum sumpserunt. Adversus quos Romulus processit et exercitum eorum ac ducem Acronem singulari proelio devicit.  Spolia opima Iovi Feretrio in Capitolio consecravit. Sabini ob raptas bellum adversus Romanos sumpserunt.  Et cum Romae appropinquarent, Tarpeiam virginem nacti, quae aquae causa sacrorum hauriendae descenderat, ei T. Tatius optionem muneris dedit, si exercitum suum in arcem perduxisset.  Illa petiit, quod illi in sinistris manibus gerebant, videlicet anulos et armillas; quibus dolose repromissis Sabinos in arcem perduxit, ubi Tatius scutis eam obrui praecepit; nam et ea in laevis habuerant.  Romulus adversus Tatium qui montem Tarpeium tenebat, processit et in eo loco, ubi nunc forum Romanum est, pugnam conseruit: ibi Hostus Hostilius fortissime dimicans cecidit, cuius interitu consternati Romani fugere coeperunt.  Tunc Romulus Iovi Statori aedem vovit, et exercitus seu forte seu divinitus restitit.  Tunc raptae in medium processerunt et hinc patres inde coniuges deprecatae pacem conciliarunt. Romulus foedus percussit et Sabinos in urbem recepit, populum a Curibus, oppido Sabinorum, Quirites vocavit. Centum senatores a pietate patres appellavit. Tres equitum centurias instituit, quas suo nomine Ramnes, a Tito Tatio Tatienses, a Lucumone Luceres appellavit. Plebem in triginta curias distribuit easque raptarum nominibus appellavit. Cum ad Caprae paludem exercitum lustraret, nusquam comparuit; unde inter patres et populum seditione orta Iulius Proculus, vir nobilis, in contionem processit et iureiurando firmavit Romulum a se in colle Quirinali visum augustiore forma, cum ad deos abiret; eundemque praecipere, ut seditionibus abstinerent, virtutem colerent; futurum, ut omnium gentium domini exsisterent.  Huius auctoritati creditum est. Aedes in colle Quirinali Romulo constituta, ipse pro deo cultus et Quirinus est appellatus.

Aufgaben:

In diesem Text werden viele Namen und Ereignisse genannt. Was hat es zum Beispien mit der Tarpeia virgo auf sich? Wo sind die tarpejischen Felsen? Was sind consualische Spiele? Untersuchen Sie weiter!

patefecit : er öffnete

coniugia : Frauen zum Heiraten

Talassio : römischer Hochzeitsgott

iteretur, iterare : wiederholen

spolia opima : die herrliche Beuterüstung

dolose : arglistig, tückisch

videlicet : (erklärendes) nämlich

scutum : Schild

pugnam conseruit : er begann die Schlacht

consternatus : bestürzt, betroffen

foedus percussit : er schloss einen Vertrag

palus, paludis : Sumpf palus caprae: Ziegensumpf

exercitum lustraret : er musterte das Heer

comparuit : er hat sich gezeigt

compareo, comparui

comparere : erscheinen, sich zeigen